ระเบียบคณะกรรมการมาตรวิทยาแห่งชาติระเบียบคณะกรรมการมาตรวิทยาแห่งชาติว่าด้วยการใช้จ่ายเงินกองทุนเพื่อการพัฒนาระบบมาตรวิทยาพ.ศ. ๒๕๖๐ เพื่อให้การใช้จ่ายเงินกองทุนเพื่อการพัฒนาระบบมาตรวิทยาเป็นไปด้วยความเรียบร้อยสอดคล้องกับการพัฒนาระบบมาตรวิทยาอาศัยอำนาจตามความในมาตรา ๕ (๓) ประกอบมาตรา ๒๒ แห่งพระราชบัญญัติพัฒนาระบบมาตรวิทยาแห่งชาติพ.ศ. ๒๕๔๐ และที่แก้ไขเพิ่มเติมโดยพระราชบัญญัติพัฒนาระบบมาตรวิทยาแห่งชาติ(ฉบับที่ ๒) พ.ศ. ๒๕๕๙ คณะกรรมการมาตรวิทยาแห่งชาติ จึงกำหนดระเบียบว่าด้วยการใช้จ่ายเงินกองทุนเพื่อการพัฒนาระบบมาตรวิทยาไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการมาตรวิทยาแห่งชาติว่าด้วยการใช้จ่ายเงินกองทุนเพื่อการพัฒนาระบบมาตรวิทยา พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก ระเบียบคณะกรรมการมาตรวิทยาแห่งชาติว่าด้วยการใช้จ่ายเงินกองทุนเพื่อการพัฒนาระบบมาตรวิทยา พ.ศ. ๒๕๔๓ และให้ใช้ระเบียบนี้แทนข้อ๔ ในระเบียบนี้กองทุน หมายความว่ากองทุนเพื่อการพัฒนาระบบมาตรวิทยาคณะกรรมการ หมายความว่าคณะกรรมการมาตรวิทยาแห่งชาติคณะอนุกรรมการ หมายความว่า คณะอนุกรรมการกำกับดูแลกองทุนเพื่อการพัฒนาระบบมาตรวิทยามาตรวิทยาที่คณะกรรมการมาตรวิทยาแห่งชาติแต่งตั้งขึ้นสถาบัน หมายความว่า สถาบันมาตรวิทยาแห่งชาติผู้อำนวยการ หมายความว่าผู้อำนวยการสถาบันมาตรวิทยาแห่งชาติปี หมายความว่า ปีงบประมาณกรณีฉุกเฉิน หมายความว่าปัจจุบันทันด่วนและต้องรีบดำเนินการโดยฉับพลันกรณีที่มีความจำเป็นเร่งด่วน หมายความว่าต้องดำเนินการอย่างรวดเร็วโดยทันที ซึ่งหากไม่ดำเนินการแล้วจะเกิดความเสียหายข้อ๕ ให้มีคณะอนุกรรมการกำกับดูแลกองทุนเพื่อการพัฒนาระบบมาตรวิทยาโดยให้มีอำนาจหน้าที่ดังนี้(๑)พิจารณากลั่นกรองกิจกรรมอันเกี่ยวข้องกับการใช้จ่ายเงินกองทุนเพื่อการพัฒนาระบบมาตรวิทยาก่อนนำเสนอต่อคณะกรรมการดังนี้(ก)กฎ ระเบียบ ข้อบังคับ ประกาศ และหลักเกณฑ์ที่เกี่ยวข้องกับการใช้จ่ายเงินกองทุนเพื่อการพัฒนาระบบมาตรวิทยา(ข)แผนการเงินและงบประมาณประจำปีของสถาบัน(ค)คำขอใช้จ่ายเงินกองทุนเพื่อการพัฒนาระบบมาตรวิทยาที่จะต้องใช้จ่ายนอกเหนือจากแผนการเงินและงบประมาณประจำปีหรือวงเงินที่ได้รับอนุมัติไว้แล้ว(ง)รายงานความก้าวหน้า รายงานสถานะการเงินและสรุปผลการใช้จ่ายเงินกองทุนเพื่อการพัฒนาระบบมาตรวิทยาของสถาบัน(๒)กำกับดูแลการใช้จ่ายเงินกองทุนเพื่อการพัฒนาระบบมาตรวิทยาให้เป็นไปตามระเบียบคณะกรรมการมาตรวิทยาแห่งชาติว่าด้วยการใช้จ่ายเงินกองทุนเพื่อการพัฒนาระบบมาตรวิทยา(๓)ปฏิบัติอื่นใดตามที่คณะกรรมการมอบหมายข้อ๖ ให้ใช้จ่ายเงินกองทุนได้เฉพาะเพื่อกิจการดังต่อไปนี้(๑)รายจ่ายเพื่อการดำเนินงานและสนับสนุนการพัฒนาระบบมาตรวิทยา(ก)เงินสนับสนุนการวิจัยและพัฒนาด้านมาตรวิทยา(ข)เงินสนับสนุนการพัฒนาโครงสร้างพื้นฐานด้านมาตรวิทยาของประเทศรวมทั้งการพัฒนากำลังคนทั้งในภาครัฐและเอกชน(ค)ค่าใช้จ่ายในการบริหารการวิจัยและพัฒนางานด้านมาตรวิทยารวมทั้งค่าใช้จ่ายในการติดตามประเมินผล การเผยแพร่ผลงานวิจัยและการส่งเสริมการนำผลงานไปใช้ประโยชน์(๒)ค่าใช้จ่ายในการบริหารกองทุน(๓)รายจ่ายเพื่อการดำเนินงานของสถาบัน(ก)ค่าใช้จ่ายในการดำเนินงาน ได้แก่ เงินเดือน ค่าจ้าง ค่าตอบแทน ใช้สอยและวัสดุ ค่าสาธารณูปโภคค่าสวัสดิการและสิทธิประโยชน์อื่นค่าใช้จ่ายเกี่ยวกับกิจการอื่นด้านการบริหารงานบุคคลและค่าใช้จ่ายอื่น ๆที่เกี่ยวข้องกับการดำเนินงาน(ข) ค่าใช้จ่ายเพื่อการลงทุน ได้แก่ ค่าครุภัณฑ์ค่าเครื่องมือวิทยาศาสตร์ ค่าที่ดินและสิ่งก่อสร้าง(๔)ค่าใช้จ่ายในการดำเนินงานของประธานกรรมการ รองประธานกรรมการ กรรมการและอนุกรรมการตลอดจนเงินเบี้ยประชุมและประโยชน์ตอบแทนอื่นของบุคคลดังกล่าวข้อ๗ ให้สถาบันของบประมาณเป็นเงินสำรองสำหรับกรณีฉุกเฉินหรือกรณีที่มีความจำเป็นเร่งด่วนในอัตราไม่เกินร้อยละ ๑๐ ของงบประมาณประจำปี ต่อคณะกรรมการเพื่อนำไปใช้จ่ายในกรณีที่จะต้องรีบดำเนินการเพื่อมิให้เกิดความเสียหายแก่สถาบันและให้ผู้อำนวยการอนุมัติการใช้จ่ายเงินกรณีฉุกเฉินได้ครั้งละไม่เกิน๑ ล้านบาท แล้วรายงานให้คณะกรรมการทราบโดยเร็วการใช้จ่ายเงินกรณีฉุกเฉินหรือกรณีที่มีความจำเป็นเร่งด่วนครั้งละเกินกว่า ๑ ล้านบาทจะต้องได้รับการอนุมัติจากคณะกรรมการก่อนข้อ๘ เงินและทรัพย์สินที่มีผู้มอบให้กองทุนให้ใช้จ่ายได้ตามวัตถุประสงค์ของผู้ให้เท่าที่ไม่ขัดกับวัตถุประสงค์ของกองทุนในกรณีที่ผู้ให้มิได้กำหนดวัตถุประสงค์ไว้เพื่อการหนึ่งการใดโดยเฉพาะให้สถาบันนำไปใช้จ่ายได้ตามวัตถุประสงค์ของกองทุนข้อ๙ การใช้จ่ายเงิน การก่อหนี้ผูกพันและการเบิกจ่ายเงินกองทุน ให้ใช้จ่ายตามวัตถุประสงค์ที่กำหนดไว้ในข้อ ๖ข้อ๑๐ การดำเนินการเกี่ยวกับการพัสดุให้ดำเนินการตามระเบียบของสถาบันกรณีนอกเหนือให้ถือปฏิบัติตามระเบียบของทางราชการโดยอนุโลมข้อ๑๑ บรรดาประกาศ คำสั่ง ระเบียบข้อบังคับที่ออกตามระเบียบคณะกรรมการมาตรวิทยาแห่งชาติว่าด้วยการใช้จ่ายเงินเพื่อการพัฒนาระบบมาตรวิทยา พ.ศ. ๒๕๔๓ที่ใช้บังคับอยู่ในวันก่อนวันที่ระเบียบนี้ใช้บังคับให้ยังคงใช้บังคับได้ต่อไปจนกว่าจะมีประกาศ คำสั่งระเบียบและข้อบังคับตามระเบียบฉบับนี้ข้อ๑๒ ให้ประธานกรรมการมาตรวิทยาแห่งชาติเป็นผู้รักษาการตามระเบียบนี้ประกาศ ณ วันที่ ๑๕พฤษภาคม พ.ศ. ๒๕๖๐อรรชกา สีบุญเรืองรัฐมนตรีว่าการกระทรวงวิทยาศาสตร์และเทคโนโลยีประธานกรรมการมาตรวิทยาแห่งชาติภวรรณตรี/จัดทำ๑๑ กรกฎาคม๒๕๖๐พรวิภา/ตรวจ๑ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๗๖ ง/หน้า ๗/๔ กรกฎาคม ๒๕๖๐